8. BAΣΙΛΙΚΟΝ ΔΙΑΤΑΓΜΑ της 31 Ιαν./13 Φεβρ. 1952 Περί καταργήσεως Εκτάκτων Τοπικών Στρατοδικείων. Έχοντες υπ’ όψει: 1.Το άρθρ. 204 και 215 του υπ’ αριθ. 2803/41 Α. Νόμου «περί Στρατιωτικού Ποινικού Κώδικος». 2.Τας διατάξεις του υπ’ αριθ. 1975/1951 Νόμου. 3.Την υπ’ αριθ. 77/52 γνωμάτευσιν του Συμβουλίου Επικρατείας. Προτάσει των Ημετέρων επί της Δικαιοσύνης, Εθνικής Αμύνης και Εσωτερικών Υπουργών, απεφασίσαμεν και διατάσσομεν: Άρθρ.1.-1.Καταργούμεν τα κάτωθι έκτακτα Τοπικά Στρατοδικεία: α)Το δια του από 20.6.1946 Β.Δ/τος ιδρυθέν Έκτακτον Τοπικόν Στρατοδικείον Θεσσαλονίκης, με την δια του αυτού Διατάγματος και των από 27.2.1950 και 23.6.1950 ομοίων Β.Δ/των καθοριζομένην εδαφικήν αρμοδιότητα. β)Το δια του από 20.6.1946 Β.Δ/τος ιδρυθέν Έκτακτον Τοπικόν Στρατοδικείον Λαρίσης, με την δια του αυτού Διατάγματος και των από 4.5.1950 και 23.6.1950 ομοίων Β.Δ/των καθοριζομένην εδαφικήν αρμοδιότητα. γ)Το δια του από 20.6.1946 Β.Δ/τος ιδρυθέν Έκτακτον Τοπικόν Στρατοδικείον Ιωαννίνων με την δια του αυτού Διατάγματος καθοριζομένην εδαφική αρμοδιότητα. δ)Το δια του από 20.6.1946 Β.Δ/τος ιδρυθέν Έκτακτον Τοπικόν Στρατοδικείον Δράμας, με την δια του αυτού Διατάγματος και του από 23.6.1950 ομοίου Β.Δ/τος καθοριζομένην εδαφικήν αρμοδιότητα. 2.Αι ενώπιον των καταργουμένων Εκτάκτων Τοπικών Στρατοδικείων εκκρεμείς υποθέσεις, μεταβιβάζονται εις τας αρμοδίας Δικαστικάς Αρχάς, συμφώνως τω άρθρ. 4 του Ν. 1975/1951. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τους αυτούς επί της Δικαιοσύνης, Εθνικής Αμύνης και Εσωτερικών Υπουργούς, ανατίθεμεν την δημοσίευσιν και εκτέλεσιν του παρόντος. 